|  |
| --- |
|  |

Trafikstyrelsen Side

Carsten Niebuhrs Gade 43

1577 København V

30.04.2024

**David Ramati**

Planlægning

Areal & Miljø

+45 20234901

odrt@bane.dk

Banedanmark

Carsten Niebuhrs Gade 43

1577 København V

+45 8234 0000

banedanmark.dk

CVR: 1863 2276

**Banedanmarks bemærkninger til høringssvar om ombygning af Lem Station**

**i forbindelse med sporfornyelsesprojektet Skjern - Holstebro**

Trafikstyrelsen har d. 21. februar 2024 modtaget en fuldt oplyst anmeldelse fra Banedanmark om ombygning af Lem Station. Projektet er omfattet af punkt 10c og 13a i bilag 2 til bekendtgørelse af jernbaneloven[[1]](#footnote-1).

Trafikstyrelsen har d. 13. marts 2024 sendt ansøgningen i høring. Ved høringsperiodens afslutning d. 12. april 2024 har Trafikstyrelsen modtaget høringssvar fra Ringkøbing – Skjern Kommune, Miljøstyrelsen og en nabo til stationen (Daniel Lyngsøe).

**Ringkøbing – Skjern Kommune**

1. Midlertidig aktivitet

Kommunen gør opmærksom på krav i dens Forskrift for midlertidige aktiviteter, herunder naboorientering.

1. Jordforurening og - flytning

Stationsområdet er V1-kortlagt. Eventuel grundvandssænkning vil udløse krav om § 8- og bortledningstilladelse.

1. Landzonetilladelse

Afhængigt af placering og varighed kan udløse krav om landzone- og §19-tilladelse

Banedanmark har følgende bemærkninger hertil:

Ad 1

Banedanmark er bekendt med at de midlertidige aktiviteter skal anmeldes og evt. have en dispensation til at arbejde udenfor normal arbejdstid, herunder naboorienteringen.

Ad 2

Projektet medfører ikke grundvandssænkning. Banedanmark er bekendt med at flytning af overskudsjord, jf. jordflytningsbekendtgørelsen kræver jordhåndteringsplan og anmeldelse.

Ad 3

Banedanmark har d. 22.03.2024 søgt om landzonetilladelse, og vil ansøge om §19-tillaldelse, når oplagets art og størrelse endeligt er fastlagt.

**Miljøstyrelsen**

1. Naturkortlægningsrapport

Arter og Naturbeskyttelse har ikke haft mulighed for at forholde sig til den naturkortlægningsrapport der henvises til, da den ikke er tilgængelige af høringsmaterialet.

1. Erhverv bemærker, at der er uklart hvorvidt støjende anlægsarbejder kun vil blive udført i dagtimerne. Ved arbejde uden for dagtimerne vurderes det, at der skal søges om dispensation hos kommunen. Det anbefales at berørte naboer orienteres i god tid.

Banedanmark har følgende bemærkninger hertil:

Ad 1

af Banedanmarks ansøgning fremgår at: ”COWI, der er rådgiver på projektet, har i forbindelse med en naturkortlægningsrapport vurderet, at Lem St. ikke skal undersøges, da de vurderer at projektområdet ikke er et egnet levested for bilag IV-arter”.

Den nævnte rapport er dog ikke kommet med i ansøgningen, da den på dette tidspunkt forelå som udkast. Den endelige rapport, som foreligger nu, er vedlagt dette brev.

Ad 2

Se ovenstående bemærkning til Ringkøbings – Skjern kommunes høringssvar om støj.

**Daniel Lyngsøe**

Der er bekymring for støj og støvgener i en stor del af 2025 og frygt for at projektet vil få negative konsekvenser for bolig salg. Der stilles spørgsmål til, om der er nogen former for kompensation. Dertil kommer at evt. fældning af læhegnet over til stationen vil medføre øget støj fra togkørsel og en værdiforringelse på huset.

Banedanmark har følgende bemærkninger hertil:

Projektperioden fra januar til september omfatter sporfornyelse af hele strækningen Skjern – Holstebro. Ombygningen af Lem st. og fornyelse af sporene omkring Lem, vil foregå i en del af den periode, men ikke i hele perioden. Arbejderne i Lem forventes at vare fra start april til midt juli.

Banedanmark har ikke mulighed for at yde kompensation i forbindelse med anlægsarbejderne på hele strækningen, herunder ved Lem Station.

Banedanmark planlægger ikke at fælde træerne i læhegnet i forbindelse med projekter, og generelt set fælder ikke træer medmindre det er nødvendigt for udførelsen af arbejdet.

Banedanmark vedlægger til orientering en rapport ved Force Technology om Analyse af beplantningers effekt på trafikstøj. Banedanmark hæfter sig ved at rapporten konkluderer at:

* Beplantningers støjreducerende egenskaber er svære at beskrive, og det er ikke nemt at fremskaffe data til beregning af den støjreducerende effekt af beplantning.
* Den psykologiske effekt af at der er beplantning til stede, reducerer ofte støjgenen mere, end beplantningen reelt reducerer støjniveauet.

Med venlig hilsen

**David Ramati**

Projekteringsleder, Miljø

Banedanmark

1. LBK nr. 1091 af 11/08/2023 [↑](#footnote-ref-1)